***VÝKONNOSTNÝ SKOKOVÝ REBRÍČEK PONY 2018***

1. Výkonnostný skokový rebríček pony je celosezónne vyhodnotenie jazdcov v skoku na koňoch pony. Garantom je Slovenská jazdecká federácia, rebríček je schválený Pony komisiou SJF.

2. Výkonnostný skokový pony rebríček je charakterizovaný ako súťaž dvojíc ( jazdec + pony kôň ), ktorý bude vyhodnocovaný v spoločnej kategórii

**MLÁDEŽ DO 18 ROKOV**

Farebné rozlíšenie detí a juniorov v tabuľke má informatívny charakter pre výpočet bodov, farebne sú označení juniori od 15 do 18 rokov / bledomodrou farbou / a deti do 14 rokov / modrou farbou /.

Vek jazdcov / do 18 rokov / na pony upravuje národná úprava pravidiel zahrnutá v Dodatku skokových pravidiel pre pony z roku 2014, preto v národných súťažiach v rámci SR môžu súťažiť aj juniori starší ako 16 rokov. Pre medzinárodné súťaže platia však pravidlá FEI, teda do 16 rokov veku jazdca na pony.

3. Pony sa charakterizuje ako malý kôň, ktorého výška v kohútiku, meraná na hladkom a rovnom povrchu, nepresiahne 148 cm bez podkov alebo 149 cm s podkovami, s toleranciou max. výšky +2 cm. Pri FEI súťažiach - výška ponyho 150 cm, resp. 151 cm s podkovami.

4. Podľa výšky ponyho v kohútiku budú výsledky bodované v dvoch kategóriách:

- **kategória „A“ – pony do 135 cm KVH vrátane**

- **kategória „B“– pony od 136 do 148 cm KVH vrátane**

**Pony handicap** – je súťaž, ktorá prebieha na parkúre pre viac kategórií pony (A,B). Pre každú kategóriu musí byť upravená výška, šírka prekážok a vzdialenosti v kombináciách a dištanciách podľa technických podmienok stavby parkúru pre pony. Stanovený čas je podľa kategórie A. Štartovnú listinu je nutné rozdeliť do skupín podľa výškových kategórií pony. Rozoskakovanie prebehne buď celé po skončení všetkých štartujúcich, alebo po skončení danej výškovej kategórie po úprave prekážok, alebo vždy po skončení nasledujúcej výškovej kategórie. Usporiadateľ musí oznámiť pred začiatkom súťaže, ako bude rozoskakovanie realizované. V tejto súťaži je vyhlasovaný spoločný, jediný výsledok (poradie) bez rozlíšenia zúčastnených kategórií.

**Pre zaradenie do kategórie pony A alebo B je potrebné doložiť v pase palicovú výšku v kohútiku, inak bude pony zaradený v kategórii B.**

Technické podmienky stavby parkúrov pre A a B kategórie pony sa nachádzajú v **Dodatku skokových pravidiel SJF pre pony z roku 2014.**

5. Vo Výkonnostnom skokovom pony rebríčku môže byť oficiálne vyhodnocovaná, t.j. získava body do tabuľky každá dvojica, ktorej jazdec je, v čase účasti na jednotlivých súťažiach, členom členského subjektu SJF.

6. **Do hodnotenia sa započítavajú všetky výsledky zo súťaží pony na Slovensku a v zahraničí**, / v kategórii detí bez obmedzenia výšok a v kategórii juniorov od výšky parkúrov 70 cm pri pony B, 60 pri pony A /, v konečnom vyhodnotení poradia dvojíc rozhoduje 20 najlepších výsledkov dvojice, v období od **1.11.2017 do 31.10.2018.**

V sezóne sa do hodnotenia uvedených 20 najlepších výsledkov započítajú aj výsledky zo súťaží pre veľké kone a to od stupňa ZM / od 80 cm a vyššie /, maximálne však 10 najlepších výsledkov.

7. Výsledok ( výsledné bodové ohodnotenie ) dvojice dosiahnutý v jednotlivých súťažiach je ohodnotený na základe Tabuľky č. 1a - 1b, Tabuľky č.2 alebo Tabuľky č.3a – 3b.

8. Výkonnostný skokový pony rebríček je vyhodnocovaný priebežne počas súťažného obdobia a jeho konečné výsledky budú zverejnené na webovej stránke SJF.

10. V prípade absolvovania súťaže s výškou prekážok inou, aká je podľa skokových pravidiel SJF pre pony priradená ako základná jednotlivým stupňom náročnosti, bude táto súťaž bodovo ohodnotená podľa výšky najbližšieho nižšieho stupňa náročnosti, avšak prepočítaná koeficientom 1,1 zaokrúhleným na celé číslo nahor. Týka sa to najmä súťaží veľkých koní s tzv. medzistupňom náročnosti, napríklad ZM+ / 85,95cm /, Z+ / 105cm /, ZL+ / 115cm / a pod., ale aj pony súťaží s medzistupňom náročnosti s výškami 55,65,75,85 cm atď.

11. V prípade rovnosti bodov dvoch, alebo viacerých dvojíc vo výslednej tabuľke rozhoduje o poradí najvyšší dosiahnutý bodový zisk v jednej súťaži. V prípade, ak tento nerozhodne, o poradí rozhodne najbližší vyšší dosiahnutý bodový zisk v jednej súťaži, atď.

12. Víťazom Výkonnostného skokového rebríčka pony sa stane dvojica s najvyšším počtom bodov, ktorá sa umiestni na prvom mieste vo výslednej tabuľke. Prví piati umiestnení v rebríčku budú slávnostne vyhodnotení a ocenení diplomami a pohármi na GALAVEČERE SJF, alebo niektorej z oblastí. Termín konania GALAVEČERA bude včas oznámený na stránke SJF, ako aj na stránke www.sso-sjf.wbl.sk.

**Tabuľka č. 1a, 1b**

Body do Výkonnostného skokového pony rebríčka podľa výsledku dvojice v základnom parkúre alebo v prvom kole alebo v prvej fáze v súťažiach vyhodnocovaných podľa stupnice A, resp. podľa iných pravidiel (napr. stupnica C), kde bude podľa výsledkovej listiny možné identifikovať výsledok dvojice v základnom kole (počet trestných bodov), ako keby absolvovala súťaž vyhodnocovanú podľa stupnice A.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Stupeň náročnosti, resp.výška v cm** | **Kategória pony A** | | | | | | | | **Poznámka** |
|
| **Trestné body** | | | | | | | |
| **0-1** | **2-5** | **6-9** | **10-13** | **14-17** | **18-21** | **22-25** | **26+** |
| Z **50** | 6 | 5 | 4 | 3 | 1 |  |  |  | Deti |
|
| ZL **60** | 10 | 8 | 6 | 4 | 2 | 1 |  |  | Deti |
|
| L **70** | 16 | 13 | 10 | 7 | 5 | 3 | 1 |  | Deti / Juniori |
|
| S **80** | 26 | 23 | 20 | 17 | 14 | 11 | 8 | 5 | Deti / Juniori |
|
| ST **90** | 36 | 33 | 30 | 26 | 22 | 18 | 14 | 10 | Deti / Juniori |
|
| T **100** | 46 | 43 | 40 | 35 | 30 | 25 | 20 | 15 | Deti / Juniori |
|
| TT **110** | 56 | 53 | 50 | 45 | 40 | 35 | 30 | 25 | Deti / Juniori |
|

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Stupeň náročnosti, resp.výška v cm** | **Kategória pony B** | | | | | | | | **Poznámka** |
|
| **Trestné body** | | | | | | | |
| **0-1** | **2-5** | **6-9** | **10-13** | **14-17** | **18-21** | **22-25** | **26+** |
| Z **60** | 6 | 5 | 4 | 3 | 1 |  |  |  | Deti |
|
| ZL **70** | 10 | 8 | 6 | 4 | 2 | 1 |  |  | Deti / Juniori |
|
| L **80** | 16 | 13 | 10 | 7 | 5 | 3 | 1 |  | Deti / Juniori |
|
| S **90** | 26 | 23 | 20 | 17 | 14 | 11 | 8 | 5 | Deti / Juniori |
|
| ST **100** | 36 | 33 | 30 | 26 | 22 | 18 | 14 | 10 | Deti / Juniori |
|
| T **110** | 46 | 43 | 40 | 35 | 30 | 25 | 20 | 15 | Deti / Juniori |
|
| TT **120** | 56 | 53 | 50 | 45 | 40 | 35 | 30 | 25 | Deti / Juniori |
|

**Tabuľka č. 2**

Body do Výkonnostného skokového pony rebríčka za účasť na Majstrovstvách Slovenska a CSI závodoch v skoku na pony. Body sa pridelia, len ak dvojica získa v základnom parkúre, alebo v prvej fáze menej ako 17 trestných bodov. Bodové hodnotenie sa vypočíta podľa bodov pridelených podľa tabuľky č. 1a, 1b – vynásobením koeficientom a zaokrúhlením na celé číslo smerom nahor.

|  |  |
| --- | --- |
| **Typ súťaže** | **Koeficient** |
| Účasť s pony koňom na Majstrovstvách Slovenska  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Účasť na CSIP závodoch | *1,2*  *\_\_\_\_\_\_\_\_\_\_\_\_\_\_\_\_\_\_\_*  *1,3* |  |

**Tabuľka č. 3a,3b**

Body do Výkonnostného skokového pony rebríčka podľa výsledku dvojice v základnom parkúre v súťažiach na štýl jazdca alebo koňa / Body sa pridelia len ak dvojica súťaž dokončí /.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Súťaž stupňa v cm** | **Dosiahnuté štýlové body - kategória A** | | | | | | | | **Poznámka** |
|
| **nad 8** | **8,0-7,6** | **7,5-7,1** | **7,0-6,6** | **6,5-6,1** | **6,0-5,6** | **5,5-5** | **do 5** |
|
| **ZP/ 50** | 12 | 10 | 8 | 6 | 4 | 2 | 1 |  | Deti |
|
| **ZLP/ 60** | 15 | 12 | 10 | 8 | 6 | 4 | 2 | 1 | Deti/Juniori |
|
| **LP/ 70** | 18 | 15 | 12 | 10 | 8 | 6 | 4 | 2 | Deti/Juniori |
|

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Súťaž stupňa v cm** | **Dosiahnuté štýlové body - kategória B** | | | | | | | | **Poznámka** |
|
| **nad 8** | **8,0-7,6** | **7,5-7,1** | **7,0-6,6** | **6,5-6,1** | **6,0-5,6** | **5,5-5** | **do 5** |
|
| **ZP/ 60** | 12 | 10 | 8 | 6 | 4 | 2 | 1 |  | Deti |
|
| **ZLP/ 70** | 15 | 12 | 10 | 8 | 6 | 4 | 2 | 1 | Deti/Juniori |
|
| **LP/ 80** | 18 | 15 | 12 | 10 | 8 | 6 | 4 | 2 | Deti/Juniori |
|